Kombinationen af højt solskinsvejr og en frisk løncheck på kontoen er måske forklaringen på, at politiet må rykke ud natten igennem til fuldespetakler, slagsmål og spritkørsel. Ialt blev 10 taget med alkohol i blodet mens de sad ved rattet. Alene mellem klokken 6 og syv søndag morgen blev 4 bilister taget på Limfjordsbroen. I Jomfru Ane Gade blev 14 anholdt for overtrædelse af ordentsbekendtgørelsen. Og den berusede stemning kulminerede i et kæmpeslagsmål klokken 5 søndag morgen. Her blev 7 anholdt. 3 beskrives som rockerrelaterede, mens de 4 andre som "af anden etnisk baggrund". Ifølge vagtchef ved Nordjyllands Politi Frank Liltorp deltog langt flere i slagsmålet, men ingen har anmeldt sager om vold. - Det har været en usædvanlig urolig nat, og jeg kan ikke finde andre forklaringer end, at folk har fejret det gode vejr - og desuden lige havde fået løn, siger Frank Liltorp.

Referat:
Et kæmpeslagsmål i Jomfru Ane Gade og masser af spritkørsel gav Nordjyllands Politi en usædvanlig travl nat.